  Майя Бывальцева Севастопольысь шор ёзо школалы Ижкарысь тодмо конструкторлэсь Михаил Калашниковлэсь нимзэ сётӥзы. 23-тӥ инвожое сыӵе пуктэт кутӥз карлэн кивалтэтэз, ивортэ департаментлэн нимлыко сайтэз. Чакланъёсъя, шор ёзо дышетсконниын тодмо конструкторлэн ужамезлы сӥзем музей усьтӥськоз. Юртысь фойеын Михаил Калашниковлэсь пӧртэм вакытъёсы пуктэм туспуктэмъёссэ ошылозы. Пуш ужъёсъя департаментлэн кивалтӥсезлэсь ужзэ быдэсъясь Владимир Тюнин верамъя, школа бордысь музей пиналъёслы ожгар ужъя тодонлыкъёс сётонъя но Атыкай музъемез гажан мылкыд пыӵатонъя центр луоз, ивортэ Крыминформ портал. Вераны кулэ, АК автоматэз кылдытӥсьлэсь нимзэ Россиын кӧня ке школаос нулло ни. Сыӵе дышетсконниос вань Алтай шаерысь Курья Черкогуртын, отын вордскиз Михаил Калашников, озьы ик Томск улосвылысь Парбиг черкогуртын. Тодэ вайытом, Михаил Тимофеевич Калашников улонысь кошкиз 2013-тӥ арын 23-тӥ толсуре, солы 94 арес вал. Ватэмын Москва улосвылысь Мытищи карысь федерал ожгар мемориал шайвылын. Тегъёс: Дышетон Россия МихаилКалашников школаос Калашниковнимомузей Севастополь  